open-index/open-wikipedia-markdown huggingface dataset:
Λιακόνι

Το **λιακόνι** (*Chalcides ocellatus*) είναι ένας είδος σαύρας της οικογένειας των Σκιγκιδών (Scincidae). Στη χώρα μας απαντά το φερώνυμο υποείδος, *C. ocellatus ocellatus* (Forskål, 1775). Σε πολλές περιοχές, όπως και στην Κρήτη, πιστεύεται λανθασμένα πως πρόκειται για δηλητηριώδες και επικίνδυνο ερπετό και πως δηλητηριάζει με την γλώσσα. Φυσικά πρόκειται για ωφέλιμο και εντελώς ακίνδυνο ερπετό.

## Περιγραφή
Το λιακόνι μπορεί να φτάσει μέχρι και τα 30 cm. Πρόκειται για ένα αρκετά εύρωστο και γυαλιστερό σκίγκο, με σχετικά ισχυρά, αλλά κοντά πόδια. Έχει μικρό κεφάλι, κυλινδρικό σώμα, 5 δάκτυλα σε κάθε πόδι. Κινείται χρησιμοποιώντας περισσότερο το σώμα του. Το χρώμα του σώματος του μπορεί να είναι κιτρινωπό, καφέ ή γκρίζο, με πολυάριθμα στίγματα.

## Εξάπλωση
Ένα μεγάλο μέρος της κατανομής του είναι αποτέλεσμα ιστορικών μεταφορών, το οποίο δικαιολογεί την διακεκομμένη γεωγραφική εξάπλωση του. Στη χώρα μας το συναντάμε στη Στερεά Ελλάδα και τη Βορειοανατολική Πελοπόννησο, αλλά και σε αρκετά νησιά (Εύβοια, Κάρπαθο, Κέα, Κρήτη, Κω, Ρόδο και Χίο). Επίσης, απαντάται στην Ιταλία (Σικελία, Σαρδηνία), τη Μάλτα, τη Βόρεια Αφρική, τα Η.Α.Ε., το Πακιστάν, αλλά και στην Ινδία και τη Σρι Λάνκα.

## Ενδιαίτημα
Προτιμά περιοχές με χαμηλή ή καθόλου βλάστηση έως και 1500m υψόμετρο και κρύβεται κάτω από πέτρες, σε χαραμάδες ή θάβεται επιδέξια μέσα σε άμμο ή μαλακό χώμα.

## Παραπομπές


Κατηγορία:Σκινκίδες
Κατηγορία:Ερπετά της Ελλάδας
Κατηγορία:Ερπετά της Κύπρου
Βαλκανικό κύπελλο συλλόγων 1977

Το **Βαλκανικό Κύπελλο Συλλόγων 1977** ήταν το 15ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε **αήττητος** ο **[[Παναθηναϊκός (ποδόσφαιρο)|Παναθηναϊκός]]** από την Ελλάδα, στην πρώτη συμμετοχή του στη διοργάνωση. Στον τελικό αντιμετώπισε τη Σλάβια Σόφιας από τη Βουλγαρία. Η προκριματική φάση της διοργάνωσης ξεκίνησε το Νοέμβριο του 1976 και τελείωσε τον Αύγουστο του 1977. Οι δύο τελικοί έγιναν την επόμενη σεζόν, στις 14 Δεκεμβρίου 1977 και 15 Μαρτίου 1978, ενώ είχε ξεκινήσει ήδη η επόμενη διοργάνωση.

## Α΄ Όμιλος

### Αποτελέσματα

* Σλάβια - Πολιτέκνικα: 5-0
* Πολιτέκνικα - Αλτάι: 5-2
* Σλάβια - Αλτάι: 6-0
* Αλτάι - Σλάβια: 0-3
* Αλτάι - Πολιτέκνικα: 2-4
* Πολιτέκνικα - Σλάβια: 0-1

### Βαθμολογία

## Β΄ Όμιλος

### Αποτελέσματα

* 17/4/1977, Βλάζνια - ΠΑΟ: 1-1 ([;] 4΄, Βακάλης 24΄)
* 27/4/1977, Βλάζνια - Μπούντουσνοστ: 1-1 ([;], Μιρόσεβιτς)
* 4/5/1977, Μπούντουσνοστ - Βλάζνια: 2-0 (Α. Μιρόσεβιτς, Ράντοβιτς)
* 8/5/1977, ΠΑΟ - Μπούντουσνοστ: 2-2 (Ελευθεράκης 39΄, Αντωνιάδης 87΄ - Α. Μιρόσεβιτς 30΄, Κοβάσεβιτς 48΄)
* 26/5/1977, ΠΑΟ - Βλάζνια: 3-0 (Γιαννακούλας 77΄, 90΄, Παπαδημητρίου 82΄)
* 17/8/1977, Μπούντουσνοστ - ΠΑΟ: 1-2 (Τ. Παπαδημητρίου 6΄, Κουβάσεβιτς 16΄, Τζόρτζεβιτς 66΄)

### Βαθμολογία

## Τελικός

## Εξωτερικοί σύνδεσμοι

*Αρχείο Βαλκανικού Κυπέλλου
*Το Βαλκανικό Κύπελλο του 1977

Κατηγορία:Βαλκανικό κύπελλο συλλόγων ποδοσφαίρου
Κατηγορία:Ποδόσφαιρο το 1977
Βαλκανικό κύπελλο συλλόγων 1976

Το **Βαλκανικό Κύπελλο Συλλόγων 1976** ήταν το 14ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η **[[Ντιναμό Ζάγκρεμπ]]** από την Κροατία της ενιαίας τότε Γιουγκοσλαβίας. Στον τελικό αντιμετώπισε τη Σπορτούλ Στουντεντέσκ από τη Ρουμανία. Η προκριματική φάση της διοργάνωσης διάρκεσε από το Μάρτιο ως τον Αύγουστο του 1976 αλλά οι δύο τελικοί έγιναν την επόμενη χρονιά, την 1 και 16 Ιουνίου 1977, ενώ βρισκόταν σε εξέλιξη η επόμενη διοργάνωση.

## Α΄ Όμιλος

### Βαθμολογία

## Β΄ Όμιλος

### Βαθμολογία

***Σχόλια**: Ο Εθνικός ξεκίνησε με νίκη 1-0 (εντός) και ήττα 0-2 (εκτός) από τη Ντιναμό Ζάγκρεμπ αλλά μια απρόσμενη ήττα 3-4 στο Στάδιο Καραϊσκάκη από τη Ντιναμό Τιράνων έβαλε τέλος στις όποιες φιλοδοξίες του. Στο τελευταίο ματς στα Τίρανα, που ήταν διαδικαστικού χαρακτήρα, ηττήθηκε 1-2.

## Τελικός

* **ΤΕΛΙΚΟΣ (α΄ αγώνας)**: Ζάγκρεμπ, 1 Ιουνίου 1977:

* **ΤΕΛΙΚΟΣ (β΄ αγώνας)**: Βουκουρέστι, 15 Ιουνίου 1977:

## Εξωτερικοί σύνδεσμοι

*Αρχείο Βαλκανικού Κυπέλλου

Κατηγορία:Βαλκανικό κύπελλο συλλόγων ποδοσφαίρου
Κατηγορία:Ποδόσφαιρο το 1976
Βαλκανικό κύπελλο συλλόγων 1978

Το **Βαλκανικό Κύπελλο Συλλόγων 1978** ήταν το 16ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η **[[ΧΝΚ Ριέκα|Ριέκα]]** από την Κροατία, της τότε ενιαίας Γιουγκοσλαβίας, για πρώτη φορά στην ιστορία της. Στον τελικό αντιμετώπισε τη Γιουλ Πετροσάνι από τη Ρουμανία. Η διοργάνωση ξεκίνησε το Οκτώβριο του 1977 και ολοκληρώθηκε το Δεκέμβριο του 1978. 

## Α΄ Όμιλος

### Βαθμολογία

***Σχόλια**: Η αποχώρηση της Γαλατασαράι μετέτρεψε την υπόθεση πρόκριση του ομίλου σε διπλό αγώνα νοκ-άουτ μεταξύ Γιούλ-Σλάβιας (σκορ αγώνων: 0-2, 3-0).

## Β΄ Όμιλος

### Βαθμολογία

***Σχόλια**: Ο Άρης ξεκίνησε με εντός έδρας νίκη με 2-0 (19 Οκτωβρίου 1977) επί της Αλβανικής ομάδας. Στη συνέχεια ηττήθηκε 2-0 εκτός έδρας από τη Ριέκα, η οποία είχε αποκτήσει καλή διαφορά τερμάτων νικώντας 6-0 την Σκεντέρμπεϊ. Έτσι στο ματς Άρης-Ριέκα, για να προκριθεί ο Άρης χρειαζόταν νίκη με πέντε γκολ διαφορά, κάτι τελείως απίθανο. Τελικά, ηττήθηκε με 1-2 και τερμάτισε στην τρίτη θέση του ομίλου. Στο τελευταίο, αδιάφορο βαθμολογικά αγώνα, γνώρισε την ήττα με 2-0 από την Σκεντέρμπεϊ. Χαρακτηριστικό της μικρής σημασίας που απέδωσε ο Άρης στην διοργάνωση, ήταν το γεγονός ότι και στα δύο εκτός έδρας παιχνίδια του, την ομάδα καθοδήγησε ο βοηθός προπονητή της ομάδας, ο Παναγιώτης Πατσίδης.

## Τελικός

* **ΤΕΛΙΚΟΣ (α΄ αγώνας)**: Πετροσάνι, 6 Δεκεμβρίου 1978: 

* **ΤΕΛΙΚΟΣ (β΄ αγώνας)**: Ριέκα, 13 Δεκεμβρίου 1978: 

## Εξωτερικοί σύνδεσμοι

*Αρχείο Βαλκανικού Κυπέλλου

Κατηγορία:Βαλκανικό κύπελλο συλλόγων ποδοσφαίρου
Κατηγορία:Ποδόσφαιρο το 1978
Δαμοκλής

[thumb|250px|''Δαμόκλειος σπάθη'', πίνακας του [Ρίτσαρντ Γουέστολ (1812).]]
Ο **Δαμοκλής** (αρχαία ελληνικά: Δαμοκλῆς, σύνθετη λέξη που αποτελείται από τα *δῆμος* και *[[κλέος]]* και σημαίνει "η δόξα του λαού") είναι μορφή που αναφέρεται σε ανέκδοτο με ηθικό δίδαγμα υπό τον τίτλο *Δαμόκλειος Σπάθη*. Πρόκειται για έναν υπαινιγμό για τον άμεσο και παντοτινό κίνδυνο που συναντάται σε άτομα μεγάλης εξουσίας. Ο Δαμοκλής που αναφέρεται στο ανέκδοτο ήταν ένας δουλοπρεπής αυλικός και κόλακας στην αυλή του Διονυσίου Β', ενός τυράννου των Συρακουσών της Σικελίας τον 4ο αιώνα π.Χ.

Το ανέκδοτο βρέθηκε στη χαμένη ιστοριογραφία της Σικελίας από τον Τιμαίο τον Ταυρομενίτη (356-260 π.Χ). Ο Ρωμαίος ρήτορας, Κικέρωνας, ίσως το διάβασε στον Διόδωρο Σικελιώτη, ο οποίος το χρησιμοποίησε στο *"Ερωτήσεις Τυσκυλανές"* (5, 61-62), πράγμα το οποίο σημαίνει πως έτσι πέρασε και στην ευρωπαϊκή κουλτούρα.

## Δαμόκλειος Σπάθη
Μία ημέρα ο Διονύσιος προσεγγίζοντας τον Δαμοκλή, τον ρώτησε αν ήθελε ο ίδιος να πάρει τη θέση του απολαμβάνοντας, όλα τα προνόμια του άρχοντα, αλλά μόνο για μία ημέρα. Ο Δαμοκλής δέχθηκε με χαρά αυτήν την απρόσμενη πρόσκληση, απολαμβάνοντας όλα τα προνόμια. Με διαταγή του ίδιου του Διονυσίου του φόρεσαν τη βασιλική ενδυμασία και τον συνόδευσαν στη μεγάλη τραπεζαρία, όπου μπορούσε να απολαύσει όποιο είδος φαγητού επιθυμούσε. Ο Δαμοκλής απολάμβανε τη βασιλική μεταχείριση περιεργαζόμενος το χώρο γύρω του, όταν παρατήρησε επάνω από το κεφάλι του να κρέμεται ένα μεγάλο σπαθί, το οποίο συγκρατούσαν τρίχες αλόγου, οι οποίες θα μπορούσαν ανά πάσα στιγμή να κοπούν με αποτέλεσμα το σπαθί να πέσει στο κεφάλι του. 

Όταν ο Δαμοκλής εξέφρασε την απορία του σχετικά με το σπαθί στον Διονύσιο εκείνος του απάντησε: "Το σπαθί το τοποθέτησα εγώ ο ίδιος εκεί για να μου θυμίζει να παίρνω τις σωστές αποφάσεις για το λαό μου και σε πόσο μεγάλο κίνδυνο είναι η ζωή μου καθημερινά". Ο Δαμοκλής, όταν άκουσε την εξήγηση του Διονυσίου, πανικοβλήθηκε, συνειδητοποιώντας ταυτόχρονα πόσο διαφορετική είναι η ζωή ενός άρχοντα, συγκριτικά με αυτό που πίστευε. Για αυτό τον λόγο άφησε αμέσως τη ζωή του άρχοντα, αδιαφορώντας για τα μεγαλεία, τις αξιώσεις και τις τιμές και ζήτησε να μεταφερθεί στη παλαιά ταπεινή του θέση.

## Συμβολισμός
Η φράση αυτή χρησιμοποιείται συμβολικά για να δηλώσει είτε μία επικείμενη μεγάλη καταστροφή, είτε την απειλή τιμωρίας μεγάλου μεγέθους. Η φράση χαρακτηρίζει τον συνεχή φοβερό και θανάσιμο κίνδυνο, που απειλεί τον άνθρωπο κάθε στιγμή, όταν αυτός θέτει ως προτεραιότητα της ζωής του την προσωπική ευημερία, τη ματαιοδοξία και τον υλισμό. Όπως ο αυλοκόλακας Δαμοκλής, υπό το φόβο της τιμωρίας, άλλαξε και έγινε ταπεινός, έτσι και αυτή η φράση είναι και μια προειδοποίηση για αλλαγή, σε όσους ακολουθούν στη ζωή τους το δρόμο της ανευθυνότητας, του υλισμού και της ηδονοθηρίας και παραβλέπουν τις ατομικές ευθύνες που πρέπει να έχουν αν επιθυμούν να είναι ελεύθεροι.

## Πηγές
* Γιάννης Λάμψας, Λεξικό του Αρχαίου Κόσμου, Εκδ. Δομή τομ. Α΄ISBN 960-6669-32-7

## Εξωτερικοί σύνδεσμοι
* 

Κατηγορία:Αρχαία Ελλάδα
Κατηγορία:Εκφράσεις
Βαλκανικό κύπελλο συλλόγων 1979-80

Το **Βαλκανικό Κύπελλο Συλλόγων 1979-80** ήταν το 17ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η **[[ΦΚ Σπόρτουλ Στουντεντέσκ|Σπορτούλ Στουντεντέσκ]]** από τη Ρουμανία, για πρώτη φορά στην ιστορία της. Στον τελικό αντιμετώπισε την κάτοχο του κυπέλλου Ριέκα από τη Γιουγκοσλαβία. Η προκριματική φάση της διοργάνωσης διεξήχθη από το Μάρτιο ως το Μάιο του 1979 αλλά οι δύο τελικοί έγιναν την επόμενη χρονιά, τον Απρίλιο και το Μάιο του 1980. 

## Α΄ Όμιλος

### Βαθμολογία

***Σχόλια**: Ο ΠΑΣ Γιάννινα ξεκίνησε με νίκη 3-0 εντός έδρας με την Παρτιζάνι και ακολούθησαν 3 ήττες,δυο από τη Ριέκα (1-2 εκτός, 1-3 εντός) και μια στο ενδιάμεσο εκτός 0-2 στα Τίρανα.

## Β΄ Όμιλος

### Βαθμολογία

***Σχόλια**: Η αποχώρηση της Γαλατασαράι μετέτρεψε την υπόθεση πρόκριση του ομίλου σε διπλό αγώνα νοκ-άουτ μεταξύ Σπορτούλ-Σλάβιας (σκορ αγώνων: 2-0, 2-3).

## Τελικός

* **ΤΕΛΙΚΟΣ (α΄ αγώνας)**: Βουκουρέστι, 2 Απριλίου 1980: 

* **ΤΕΛΙΚΟΣ (β΄ αγώνας)**: Ριέκα, 14 Μαΐου 1980: 

## Εξωτερικοί σύνδεσμοι

*Αρχείο Βαλκανικού Κυπέλλου

Κατηγορία:Βαλκανικό κύπελλο συλλόγων ποδοσφαίρου
Κατηγορία:Ποδόσφαιρο το 1979
Κατηγορία:Ποδόσφαιρο το 1980
Δημήτριος Νταλίπης

Ο **Δημήτριος Κεχαγιάς** ή **Κωνσταντινίδης** (Γάβρος Καστοριάς, 19ος αιώνας, -  Ανταρτικό Φλώρινας, 19 Νοεμβρίου 1906), γνωστός με το ψευδώνυμο **Δημήτριος Νταλίπης**, ήταν σλαβόφωνος Έλληνας μακεδονομάχος και οπλαρχηγός.

## Βιογραφικά στοιχεία
Ο Δημήτριος Νταλίπης του Κωνσταντίνου γεννήθηκε στα μέσα του 19ου αιώνα στον Γάβρο Καστοριάς από οικογένεια κτηνοτρόφων. Το πραγματικό επίθετο της οικογενείας ήταν *Κεχαγιάς*. Προσέλαβε το προσωνύμιο *"Νταλίπης"* από τον ξακουστό κλέφτη και επαναστάτη Στέφανο Νταλίπη, ενός από τους πρωτεργάτες της Μακεδονικής Επανάστασης του 1878. Αποτέλεσε έναν από τους ισχυρότερους οπλαρχηγούς στα Κορέστια που αγωνίστηκαν για την υποστήριξη της Ελληνικής πλευράς. Αρχικά πήρε μέρος το 1903 στην εξέγερση του Ίλιντεν. Στη συνέχεια όμως διαχώρησε τη θέση του από την ΕΜΕΟ, όταν αυτή στράφηκε εναντίον των Ελληνικών συμφερόντων. Συνεργάστηκε τότε, με τον Κώττα Χρήστου. Στη συνέχεια συμμετείχε στον αγώνα στο πλευρό του Παύλου Μελά. Μετά το θάνατο του τελευταίου το 1904, συνεργάστηκε διαδοχικά με τους Γεώργιο Κατεχάκη (Ρούβα), Ευθύμιο Καούδη και Ιωάννη Καραβίτη. Έλαβε μέρος στη μάχη του Ζελόβου (Αντάρτικο) με τους Παύλο Κύρου και Γ. Κατεχάκη, το 1905. Το Νοέμβριο του 1905, συνεργάστηκε με τον Γεώργιο Τσόντο (Βάρδα). Σκοτώθηκε σε συμπλοκή με τον οθωμανικό στρατό ή σε βουλγαρική ενέδρα στο Ζέλοβο (Αντάρτικο) Φλώρινας στη θέση *Ασβού Ράχη*, στις 19 Νοεμβρίου του 1906.

Γιος του ήταν ο συνταγματάρχης, υφυπουργός Βορείου Ελλάδος (Γενικός Διοικητής Δυτικής Μακεδονίας) της κυβέρνησης Δημητρίου Μαξίμου και μέλος της οργάνωσης ΕΕΕ, Αναστάσιος Νταλίπης.

## Παραπομπές


Κατηγορία:Μακεδονομάχοι
Κατηγορία:Μακεδονική Επανάσταση του 1878
Κατηγορία:Μακεδόνες
Πανελλήνιο πρωτάθλημα τζούντο ανδρών

Το **Πανελλήνιο πρωτάθλημα τζούντο ανδρών**, διοργανώθηκε για πρώτη φορά το διήμερο 3-4 Δεκεμβρίου 1977. Διοργανώνεται κάθε χρόνο κυρίως το μήνα Δεκέμβριο από την Ελληνική Ομοσπονδία Τζούντο. Από το 1977 έως το 1984 η ομοσπονδία ήταν υπό την κηδεμονία του ΣΕΓΑΣ, και ανεξαρτητοποιήθηκε το 1985. Στις 5 Ιουνίου 1977 διεξήχθη το πρώτο πανελλήνιο πρωτάθλημα εφήβων και στις 14 Μαρτίου 1987, διεξήχθη το πρώτο πανελλήνιο πρωτάθλημα Νέων.

## Πρωταθλήματα
Το Πανελλήνιο πρωτάθλημα διεξήχθη για πρώτη φορά το 1977 από τον ΣΕΓΑΣ. Το πρώτο πρωτάθλημα υπό την εποπτεία της Ελληνικής ομοσπονδίας διεξήχθη το 1985.

### Κατηγορίες βάρους
Στο πλαίσιο του πρωταθλήματος, διεξάγονται οι παρακάτω κατηγορίες βάρους:

### Νικητής σύλλογος
Ο νικητής σύλλογος αναδεικνύεται μέσω των μεταλλίων, και συγκεκριμένα ο σύλλογος του οποίου οι αθλητές κατέκτησαν τα περισσότερα χρυσά μετάλλια. Σε περίπτωση ισοπαλίας χρυσών μεταξύ δύο ή παραπάνω συλλόγων υπολογίζονται και τα αργυρά μετάλλια, ενώ σε νέα ισοπαλία υπολογίζονται τέλος και τα χάλκινα μετάλλια. Ο νικητής αναφέρεται επισήμως ως "πολυνίκης", αναφέρεται όμως και ως "πρωταθλητής".

### Διοργάνωση από τον ΣΕΓΑΣ

### Διοργάνωση από την ΕΟΤ

### Σύνολο τίτλων συλλόγων

**Σημειώσεις**
* Το 1980 ο Πανελλήνιος Γ.Σ.  και η Χ.Α.Ν.Θ. ισοβάθμησαν και μοιράστηκαν τον τίτλο.

## Ομαδικό
Από το 2016 έχει καθιερωθει η διεξαγωγή ομαδικού κατά τη δεύτερη ημέρα των πανελληνίων αγώνων.  Ομαδικές διοργανώσεις (αναφέρονταν ως "διασυλλογικό πρωτάθλημα" και "ομαδικό κύπελλο") είχαν διεξαχθεί και κατά τα έτη 1992 ως 2003.

Το 2016 μετείχαν 4 σύλλογοι σε ομαδικούς αγώνες με πέντε κατηγορίες βάρους (-66, -73, -81, -90 και +90 κ.). Πρωταθλητής αναδείχθηκε ο Φίλιππος Αμυνταίου που επικράτησε στον άτυπο τελικό με 3-2 νίκες του Άρη Θεσσαλονίκης.

Το 2017 η ομαδική διοργάνωση διεξήχθη ξανά, αυτή τη φορά με την ονομασία "Πανελλήνιο κύπελλο ομάδων".

Από το 2022 το ομαδικό διεξάγεται με μεικτές ομάδες ανδρών και γυναικών. Πρωταθλητής αναδείχθηκε ο Φίλιππος Αμυνταίου. Το 2023 πρωταθλητής αναδείχθηκε για πρώτη φορά ο ΠΑΟΚ

## Οι πρωταθλητές από το 1997
Ο πίνακας με τους νικητές σε όλες τις κατηγορίες από το 1997 και μετά. Σε παρένθεση είναι οι σύλλογοι στους οποίους ανήκαν οι αθλητές.

### Οι αθλητές με τις περισσότερες πρωτιές

## Παραπομπές


## Εξωτερικοί σύνδεσμοι
*Οι πρωταθλητές σύλλογοι από την Ελληνική Ομοσπονδία Τζούντο 
*Οι πρωταθλητές από το 1997 Ελληνική Ομοσπονδία Τζούντο
*Τόποι τέλεσης των Πανελληνίων πρωταθλημάτων Ελληνική Ομοσπονδία Τζούντο
*Ελληνική Ομοσπονδία Τζούντο
*Αθλητική Ηχώ, Ιστορικό αρχείο 1945-2007
*Ιστότοπος sport.gr
*http://www.ethnikosgs.gr

Τζούντο
Κατηγορία:Τζούντο στην Ελλάδα
Κατηγορία:Εθνικές διοργανώσεις τζούντο
Φλώρα Άννα Στηλ

Η **Φλώρα - Άννα Στηλ** (2 Απριλίου 1847 - 1929) ήταν Αγγλίδα φιλόλογος, λογοτέχνης, λαογράφος και ιστορικός.

Γεννήθηκε στην Αγγλία και ήταν κόρη του G. Webster. Χρημάτισε καθηγήτρια στην Ινδία μετά το γάμο της το 1869 μ΄ έναν ανώτερο εκπαιδευτικό υπάλληλο της Ινδικής Διοίκησης. Διέμεινε στην Ινδία μέχρι το 1891 στην περιοχή του βασιλείου του Παντζάμπ. Κατά την εκεί παραμονή της ασχολήθηκε ιδιαίτερα με την εκπαίδευση των γυναικών, την ινδική λαογραφία, βοηθώντας παράλληλα τον σύζυγό της ως επιθεωρητής εκπαίδευσης.

Το 1891, όπου επέστρεψε στην Αγγλία, ασχολήθηκε πλέον συστηματικά με τη συγγραφή διηγημάτων, που είχε ήδη όμως ξεκινήσει κατά την παραμονή της στην Ινδία. Σημαντικότερα των έργων της, όπως αποδόθηκαν οι τίτλοι τους στην ελληνική γλώσσα της εποχής,είναι:
* «Αληθινές ιστορίες» που εξέδωσε, σε συνεργασία με τον Ριχάρδο Τεμπλ, στην Ινδία.
* «Η κληρονομιά της Μις Στούαρτ» (1893),
* «Διηγήματα από την Πενταποταμία» (1894),
* «Φωναί εν καιρώ νυκτός»  (1900),
* «Οι ξένοι του Λόρδου» (1900),
* «Υπό την κηδεμονία του Θεού (1903),
* «Βιβλίον θνητών» (1906),
* «Ο περιπλανώμενος βασιλεύς» (1912),
* «Ιστορία των Ινδών ηρώων» (1923) (ιστορικό), κ.ά.

Η Φλώρα Άννα Στηλ πέθανε στη Σκοτία το 1929.

## Παραπομπές


## Πηγές
* Μεγάλη Ελληνική Εγκυκλοπαίδεια τομ.ΚΒ΄, σελ.378

Κατηγορία:Άγγλοι συγγραφείς
Κατηγορία:Άγγλοι ιστορικοί
Λορισόμορφα

Τα **Λορισόμορφα** (ανθυποτάξη *Lorisiformes*) είναι μία ομάδα πρωτευόντων θηλαστικών που συναντάται στην Αφρική και την Ασία. Μέλη της ομάδας αποτελούν ο γαλάγοι και οι λόρις. Είναι στρεψίρρινοι και συνεπώς συγγενεύουν περισσότερο με τους λεμούριους (οι οποίοι σχηματίζουν τη δεύτερη ανθυποτάξη των Στρεψίρρινων, τα Λεμουρόμορφα).

* Τάξη Πρωτεύοντα
** Υποτάξη Στρεψίρρινοι (*Strepsirrhini*): όλες οι προσιμιίδες εκτός από τους τάρσιους
*** Ανθυποτάξη Λεμουρόμορφα (*Lemuriformes*)
*** **Ανθυποτάξη Λορισόμορφα (''Lorisiformes'')**
**** Οικογένεια Λορισίδες (*Lorisidae*) : λορίς
**** Οικογένεια Γαλαγίδες (*Galagidae*): γαλάγος
** Υποτάξη Απλόρρινοι (*Haplorrhini*): τάρσιοι, μαϊμούδες και πίθηκοι

## Παραπομπές
* Groves, C. (2005). Wilson, D. E., & Reeder, D. M, eds. ed. Mammal Species of the World (3rd ed.) Baltimore: Johns Hopkins University Press. pp.&nbsp;121–127. ISBN 0-8018-8221-4. OCLC 62265494.

Κατηγορία:Στρεψίρρινοι
Βιρ (πόλη)

Το **Βιρ** (γαλλ. Vire) είναι πόλη της Γαλλίας στο Νομό του Καλβαντός της Κάτω Νορμανδίας. Οι 12.385 κάτοικοί του αποκαλούνται Βιρουά (Virois). Η πόλη βρίσκεται χτισμένη στις όχθες του ομώνυμου ποταμού (από τον οποίο πήρε το όνομά της).

Την 1η Ιανουαρίου 2016 η κοινότητα Βιρ συνενώθηκε με νομαρχιακό διάταγμα της 31ης Δεκεμβρίου 2015 με επτά κοινότητες, τις Κουλόνς, Μαιζονσέλ-λα-Ζουρντάν, Ρουλούρ, Σαιν-Ζερμαιν-ντε-Ταλβάντ-λα-Λαντ-Βωμόν, Τρυτμέρ-λε-Γκραν, Τρυτμέρ-λε-Πετί και Βωντρί και πλέον αποτελούν την κοινότητα Βιρ-Νορμαντί  με έδρα την κοινότητα Βιρ, η οποία είναι και πρωτεύουσα του διοικητικού διαμερίσματος Βιρ, με πληθυσμό 17.425 κατοίκους (2016).

## Συνοπτική ιστορία
Το 1123 ο Βασιλιάς της Αγγλίας και δούκας της Νορμανδίας Ερρίκος 1ος Μποκλέρκ κατασκεύασε σε μια βραχώδη προεξοχή, περιτριγυρισμένη από ένα μαίανδρο του ποταμού Βιρ, ένα μικρό οχυρό πύργο (donjon), περικλειόμενο από μικρό περίβολο. Στόχος του ήταν η προστασία του δουκάτου του απέναντι σε επιδρομές από τη Βρετάνη και τη Μαιν.

Στα μέσα του 13ου αιώνα, ο βασιλέας Λουδοβίκος ο Θ' (ο επιλεγόμενος "Άγιος") ο πύργος περιβάλλεται από τείχος, το οποίο ολοκληρώνεται το 13ο αιώνα. Η πόλη που δημιουργείται είναι ακόμη μικρή αλλά ευημερεί χάρη στο εμπόριο και στα εργαστήρια βυρσοδεψίας, τα οποία το 15ο αιώνα συμπληρώνονται από εργαστήρια παραγωγής μαλλιού και υφασμάτων Το 1368 η πόλη καταλαμβάνεται από τους μισθοφόρους των "grandes companies" Το 1418 οι Άγγλοι καταλαμβάνουν την πόλη και εγκαθιδρύουν ένα βίαιο καθεστώς: Ο μεγαλύτερος κτηματίας της πόλης Υγκ Βω (Hugues Vaux) εκτελείται καθώς αρνείται να παραδώσει τη σύζυγό του στον επικεφαλής των Άγγλων κατακτητών και την περιουσία του παίρνει ο πληροφοριοδότης των Άγγλων Εζέν Βερνύ (Eugène Vergny)

Υπό το βασιλέα Λουδοβίκο ΙΓ' πολλές από τις οχυρώσεις της πόλης κατεδαφίζονται, κατ' εντολή του Ρισελιέ, καθώς οι κρατούντες φοβούνται πως θα μπορούσαν να γίνουν προπύργιο των επαναστατών Ουγενότων Το 19ο αιώνα η πόλη αντιτίθεται στην εκβιομηχάνιση και αντιμετωπίζει έντονη οικονομική ύφεση.

Στις 6 Ιουνίου 1944, ημέρα της Απόβασης στη Νορμανδία και κατά τις 8 το βράδυ η πόλη δέχεται έντονο στρατηγικής φύσεως βομβαρδισμό από τους Συμμάχους, ο οποίος καταλήγει στην ερείπωσή της σε ποσοστό 95%. Οι διαδικασίες ανοικοδόμησης διήρκεσαν μέχρι τα μέσα της δεκαετίας του '60. Το 1953 η πόλη απορρόφησε τον οικισμό Νεβίλ (Neuville) που βρίσκεται στο βόρειο άκρο της και το 1972 τον οικισμό Σεν-Μαρτέν-ντε-Ταλεβάντ (Saint-Martin-de-Tallevende) που βρίσκεται στις δυτικές παρυφές της.

## Οικονομία
Στην πόλη έχουν παραγωγικές μονάδες οι εταιρείες Γκι Ντεγκρέν (Guy Degrenne, μαγειρικά σκεύη), που μεταφέρθηκε εκεί το 1967, Thibaut S.A.S. (εταιρεία κατασκευής μηχανών επεξεργασίας λίθων), TFE (Transports frigorifiques européens, εταιρεία μεταφοράς/αποθήκευσης κατεψυγμένων προϊόντων), Les Messageries Laitières (πρόσφατη επένδυση της εταιρείας "logistics" στο Βιρ, 2009) και εργοστάσιο της "Mecaplast Group". Συγκοινωνιακά εξυπηρετείται από τον αυτοκινητόδρομο Α84, που διέρχεται κοντά της, ενώ αποτελεί σταυροδρόμι επαρχιακών οδών.

## Σημειώσεις, παραπομπές


## Εξωτερικοί σύνδεσμοι
* 

Κατηγορία:Πόλεις της Νορμανδίας
808 Μερξία

Η **Μερξία (Merxia)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,607. Ανακαλύφθηκε το 1901 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη, και πήρε το όνομά της από το όνομά του του πατέρα του Καρνέρα, του `Ανταλμπερτ Μαρξ (Adalbert Marx).

## Φυσικά χαρακτηριστικά
Η μέση διάμετρος της Μερξίας εκτιμάται σε 32,50 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,221. Η Μερξία περιστρέφεται γύρω από τον εαυτό της μία φορά κάθε 30 ώρες και 38 λεπτά, μία εξαιρετικά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μερξια
809 Λουνδία

Η **Λουνδία (Lundia)** είναι ένας μιικρός διπλός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1915 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη σουηδική πόλη Λούντ (Λούνδη) και το αστεροσκοπείο της.

[250px|thumb|left|Ο αστεροειδής 809 Λουνδία με [φαινόμενο μέγεθος 16,6 κοντά σε ένα αστέρα μεγέθους 15,6.]]
Η τροχιά της Λουνδίας είναι όμοια με αυτές των αστεροειδών της Οικογένειας της Ευνομίας, ωστόσο η διαφορά στον φασματικό τύπο καθιστά σχεδόν αδύνατη την περίπτωση να ανήκει η Λουνδία στην οικογένεια αυτή. Είναι μάλλον ένα διπλό θραύσμα του γειτονικού μεγάλου αστεροειδή 4 Εστία, που εκτινάχθηκε από αυτόν εξαιτίας κάποιας συγκρούσεως κατά το παρελθόν. Η τροχιά της Λουνδίας διαφέρει αρκετά από αυτή της Εστίας ώστε να μη χαρακτηρίζεται ως μέλος της Οικογένειας αστεροειδών της Εστίας. Το γεγονός αυτό μπορεί να ερμηνευθεί από ένα συνδυασμό του φαινομένου Γιαρκόφσκι και μη γραμμικών αιώνιων συντονισμών (κυρίως με τον Δία και τον Κρόνο).

## Η Λουνδία ως διπλό σύστημα
Παρατηρήσεις της καμπύλης φωτός της Λουνδίας το 2005 υποδεικνύουν ότι η Λουνδία είναι διπλό σύστημα που αποτελείται από δύο αστεροειδείς περίπου ίσων διαστάσεων που περιφέρονται γύρω από το κοινό τους κέντρο μάζας.

## Φυσικά χαρακτηριστικά
Η μέση διάμετρος της Λουνδίας εκτιμάται σε 7 ως 10 χιλιόμετρα για το κάθε μέλος του διπλού συστήματος, δεχόμενοι άλβεδο παρόμοιο με αυτό της Εστίας, περίπου 0,4. Ο φασματικός τύπος της Λουνδίας είναι **V**. Τα δύο σώματα περιστρέφονται γύρω από το κοινό κέντρο μάζας τους μία φορά κάθε 15 ώρες και 24 λεπτά, γεγονός που υποδεικνύει ότι βρίσκονται πολύ κοντά το ένα στο άλλο, ίσως 10 ως 20 χιλιόμετρα. Η μέση θερμοκρασία στην επιφάνειά της είναι 108 ως 92 βαθμοί Κελσίου υπό το μηδέν, ενώ η μέγιστη φθάνει τους -12 ως +8 βαθμούς C.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λουνδια
810 Άτοσσα

Η **Άτοσσα (Atossa)** είναι ένας αστεροειδής που περιφέρεται στο εσωτερικό μέρος της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,457. Ανακαλύφθηκε το 1915 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ομώνυμη ιστορική βασίλισσα των Περσών. Η Άτοσσα ανήκει στην Οικογένεια αστεροειδών της Χλωρίδος.

Το φωτογραφικό φαινόμενο μέγεθος της `Ατοσσας κατά τη μέση αντίθεσή της είναι 16,2.

## Φυσικά χαρακτηριστικά
Η μέση διάμετρος της `Ατοσσας είναι άγνωστη, όπως και ο φασματικός τύπος της. Η Άτοσσα περιστρέφεται γύρω από τον εαυτό της μία φορά κάθε 4 ώρες και 23 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ατοσσα
Στραγγάλια η λεπτυσμένη

Η **Στραγγάλια η λεπτυσμένη** (*Strangalia attenuata*) είναι κολεόπτερο από την οικογένεια Cerambycidae και την  υποοικογένεια Lepturinae. 
Το γένος *[[Στραγγάλια]]* ήταν γένος με πολλά διάφορα είδη, αλλά σήμερα διαιρείται σε διάφορα γένη, και το σημερινό γένος Στραγγάλια εκπροσωπείται στην Ευρώπη μόνο με το είδος Στραγγάλια η λεπτυσμένη
 το οποίο συναντάμε και στην Ελλάδα. 

Το όνομα «ατενουάτα» αναφέρεται στο λεπτό σώμα, που στενεύει προς τα πίσω. (attenuo P. (λατινικά) = λεπτύνω ,στενεύω)

## Χαρακτηριστικά του ακμαίου
Το  κολεόπτερο αποκτά μήκος από 9 έως 17 χιλιοστόμετρα. Το σώμα είναι κατά  μήκος κυρτό (Εικ.&nbsp;1). πολύ στενό και προς τα πίσω γίνεται ακόμα στενότερο. Είναι ερυθροκίτρινο και κατά ένα μέρος μαύρο. 

Το κεφάλι είναι επίμηκες, τα  στοματικά μόρια δείχνουν λοξά προς τα κάτω. Οι οφθαλμοί είναι μεγάλοι. Απέχουν αρκετά  από τη βάση των  άνω γνάθων (Εικ.&nbsp;4). Πίσω από τους οφθαλμούς το κεφάλι γίνεται πιο στενό και σχηματίζεται λαιμός. Οι  κεραίες  συνίστανται από ένδεκα άρθρα. Τα πρώτα άρθρα είναι μαύρα, τα τελευταία άρθρα είναι καφέ. Τα τελευταία πέντε άρθρα των κεραιών έχουν από μια αυλάκωση στην οπίσθια έξω άκρη (σημειώνονται με βέλη στην Εικ.&nbsp;5). 

Το πρόνωτο όπως και το κεφάλι είναι μαύρο.  Οι οπίσθιες έξω άκρες είναι αιχμηρές.

Το σχήμα των ελύτρων ποικίλει.  Κατ´αρχάς τα έλυτρα έχουν τέσσερις μαύρες λωρίδες, όρθιες στη ραφή των ελύτρων. Η πρώτη λωρίδα είναι στενή και βρίσκεται πίσω  από τους ώμους. Μπορεί και να διαλύεται σε σειρά ουλών. Η ακόλουθη λωρίδα στη μέση του ελύτρου σχηματίζει μεγάλα ούλα σε κάθε έλυτρο. Η τρίτη λωρίδα είναι επίσης φαρδιά, και οι οπίσθιες άκρες των ελύτρων είναι επίσης μαυρισμένες. Οι άκρες αυτές είναι κομμένες και ακονισμένες προς τα έξω (Εικ.&nbsp;3).

Τα  πόδια είναι ερυθροκίτρινα, οι έξω άκρες μπορεί να είναι μαυρισμένες. Τα μπροστινά ισχία είναι κωνικά (Εικ.&nbsp;3). Οι ταρσοί είναι ψευδοτετραμερείς, καθώς το ένα από τα πέντε ταρσομερή είναι τόσο μικρό, που διακρίνεται δύσκολα. Το τρίτο ταρσομερές είναι σχισμένο, και το τέταρτο ταρσομερές είναι κρυμμένο σε αυτό το σχίσιμο.

## Βιολογία
Η προνύμφη αναπτύσσεται σε ποικιλία φυλλοβόλων δέντρων, ιδιαίτερα στην οξιά. Ο βιολογικός κύκλος διαρκεί δυο χρόνια σε βόρειες χώρες μπορεί και περισσότερα. Το ακμαίο γίνεται ορατό κατά το τέλος της άνοιξης ιδιαίτερα στα σκιαδανθή.
 
## Γεωγραφική εξάπλωση

Ο  χώρος διαμονής εξαπλώνεται από τη Νότια Ευρώπη μέχρι τη νότια Βόρεια Ευρώπη. Κατά τα βόρεια το είδος γίνεται πιο σπάνιο. Προς την Ανατολή το συναντούμε μέχρι το Ιράν. Το έντομο λείπει στην Πορτογαλία, τα νησιά  Σικελία, Σαρδηνία, Κρήτη και Κύπρο όπως και στη Μεγάλη Βρετανία  και Ιρλανδία.

## Πηγές
* H. Freude, K. W. Harde, G. A. Lohse: *Die Käfer Mitteleuropas*, Bd. 9. Spektrum Akademischer Verlag in Elsevier, München 1966, ISBN 3-8274-0683-8
* Adolf Horion: *Faunistik der mitteleuropäischen Käfer, Bd. XII*. Überlingen-Bodensee 1974


Κατηγορία:Κολεόπτερα
Σουπερλίγκα Δανίας

Το **πρωτάθλημα ποδοσφαίρου Δανίας** (δανικά: *Superligaen*) είναι η ανώτερη διοργάνωση ποδοσφαίρου στη Δανία και διεξάγεται από την Ντίβισιονσφορενινγκεν (DF), υπό την Δανική Ποδοσφαιρική Ένωση (DBU). Η πρώτη διοργάνωση που αναγνωρίζεται επίσημα διεξήχθη το 1913. 

Τους περισσότερους τίτλους κατέχει η ΦΚ Κοπεγχάγη με 16 τίτλους και ακολουθεί η Κοπεγχάγη Μπόλντκλουμπ με 15. Την τελευταία δεκαετία κυριαρχεί η ΦΚ Κοπεγχάγη, ομάδα που δημιουργήθηκε το 1992 από τη συγχώνευση δύο ισχυρών ομάδων της πόλης, της Κοπεγχάγης Μπόλντκλουμπ και της Μπολντκλούμπεν 1903.

## Ιστορία
Η Σούπερλιγκαεν (Superligaen) ιδρύθηκε το 1991, αντικαθιστώντας την 1. ντίβισιον (1. division) ως η ανώτερη κατηγορία ποδοσφαίρου στη Δανία. Εξ αρχής, από το 1991, συμμετείχαν 10 ομάδες. Η πρώτη αγωνιστική περίοδος της Σούπερλιγκαεν διεξήχθη κατά τη διάρκεια της άνοιξης του 1991, με τις δέκα ομάδες να αναμετρούνται μεταξύ τους σε εντός και εκτός έδρας αγώνες για τον τίτλο του πρωταθλήματος.

Από το καλοκαίρι του 1991, η δομή της διοργάνωσης παρέμεινε η ίδια για δύο χρόνια. Οι 10 ομάδες αγωνίζονταν μεταξύ τους δύο φορές κατά το πρώτο εξάμηνο της διοργάνωσης. Στην επόμενη άνοιξη, οι δύο τελευταίες ομάδες υποβιβάστηκαν, ενώ οι υπόλοιπες οκτώ ομάδες αγωνίζονταν μεταξύ τους άλλες δύο φορές, με συνολικά 32 παιχνίδια σε μια περίοδο. Η πρακτική αυτή εγκαταλείφθηκε πριν από την περίοδο 1995–1996, όταν ο αριθμός των ομάδων αυξήθηκαν σε 12, παίζοντας μεταξύ τους τρεις φορές για 33 παιχνίδια για κάθε αγωνιστική περίοδο.

## Πρωταθλητές
### Περίοδος 1913–1945

### 1η Κατηγορία (1946–)

## Σύνολο τίτλων

## Λογότυπο
Το λογότυπο του πρωταθλήματος έχει εξελιχθεί με το πέρασμα του χρόνου. Από το 1996 χορηγός του πρωταθλήματος ήταν η εταιρεία Faxe Kondi, ενώ από το 2001 η εταιρεία Scandinavian Airlines System (SAS) αποτέλεσε τον κύριο χορηγό του πρωταθλήματος. Από το 2015, στο λογότυπο εμπεριέχεται και ο κεντρικός χορηγός του πρωταθλήματος, η εταιρεία Alka.


 SAS Ligaen logo.svg|2001–2008
 Superliga 2010.svg|2010–2015
 Alka Superliga (2015).svg|2015–2018
 Superliga 2010.svg|2018–σήμερα


## Δείτε επίσης
* Ρόγιαλ Λιγκ

## Παραπομπές


## Εξωτερικοί σύνδεσμοι

* RSSSF Πρωτάθλημα Δανίας  
* contra.gr Η χρυσή βίβλος των πρωταθλημάτων Δανίας

Κατηγορία:Ποδοσφαιρικές διοργανώσεις Δανίας
Δανια
Κατηγορία:Ανώτατα εθνικά ποδοσφαιρικά πρωταθλήματα
Πρωτάθλημα ποδοσφαίρου Νορβηγίας

Το **πρωτάθλημα ποδοσφαίρου Νορβηγίας** (νορβηγικά: *Eliteserien*, ) ξεκίνησε το 1937 και από τότε διεξάγεται ανελλιπώς με εξαίρεση την περίοδο 1940-1946 που διακόπηκε λόγω του Δευτέρου Παγκοσμίου Πολέμου. Το πρωτάθλημα διεξάγεται την θερινή περίοδο. Τους περισσότερους τίτλους κατέχει η Ρόσενμποργκ με 26 συνολικά τίτλους.

Υπεύθυνη για τη διεξαγωγή του πρωταθλήματος είναι η οργάνωση Norsk Toppfotball (NTF) υπό την εποπτεία της Νορβηγικής Ποδοσφαιρικής Ομοσπονδίας (NFF). Είναι το ανώτατο επίπεδο στο Σύστημα ποδοσφαιρικών πρωταθλημάτων Νορβηγίας.

## Πρωταθλητές

## Τίτλοι ανά σύλλογο

## Ονομασίες
Το 1990, το πρωτάθλημα πήρε την ονομασία *Tippeligaen*, λόγο της Norsk Tipping που από τότε ήταν ο κύριος χορηγός του πρωταθλήματος. Από την περίοδο του 2017 το πρωτάθλημα ονομάστηκε *Eliteserien* έπειτα από την απόφαση της Νορβηγικής Ποδοσφαιρικής Ομοσπονδίας (NFF) να απαλείψει το όνομα του χορηγού από την ονομασία του πρωταθλήματος.

## Δείτε επίσης
* Ρόγιαλ Λιγκ

## Παραπομπές


## Εξωτερικοί σύνδεσμοι

* Ιστοσελίδα Νορβηγικής Ποδοσφαιρικής Ομοσπονδίας
* Ιστοσελίδα διοργανώτριας αρχής Norsk Toppfotball

Νορβηγια
Κατηγορία:Ποδοσφαιρικές διοργανώσεις Νορβηγίας
Κατηγορία:Ανώτατα εθνικά ποδοσφαιρικά πρωταθλήματα
*
Πρωτάθλημα ποδοσφαίρου Λευκορωσίας

Το **πρωτάθλημα ποδοσφαίρου Λευκορωσίας** (λευκορωσικά: Вышэйшая ліга чэмпіянату Беларусі па футболе) διεξάγεται από την Ομοσπονδία Ποδοσφαίρου Λευκορωσίας (БФФ). Ξεκίνησε το 1992 μετά την διάλυση της Σοβιετικής Ένωσης και την ανεξαρτητοποίηση της Λευκορωσίας. Από το 1995 διεξάγεται την θερινή περίοδο. Τους περισσότερους τίτλους κατέχει η ΜΠΑΤΕ Μπορίσοφ με 15, ενώ ακολουθεί η Ντιναμό Μινσκ με 9. Από το 2006 η ΜΠΑΤΕ Μπορίσοφ αριθμούσε 13 συνεχόμενα πρωταθλήματα.

## Πρωταθλητές

 

## Τίτλοι ανά σύλλογο

## Εξωτερικοί σύνδεσμοι

* Η Vysshaya Liga, στην Ιστοσελίδα της Ποδοσφαιρικής Ομοσπονδίας της Λευκορωσίας (bff.by)
* RSSSF.com
* football.by

Κατηγορία:Ποδοσφαιρικές διοργανώσεις Λευκορωσίας
Κατηγορία:Ανώτατα εθνικά ποδοσφαιρικά πρωταθλήματα
Βαλκανικό κύπελλο συλλόγων 1980-81

Το **Βαλκανικό Κύπελλο Συλλόγων 1980-81** ήταν το 18ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η **[[Βελέζ Μόσταρ]]** από τη Βοσνία Ερζεγοβίνη της τότε ενιαίας Γιουγκοσλαβίας, για πρώτη φορά στην ιστορία της. Στον τελικό αντιμετώπισε την Τράκια Πλόβντιφ από τη Βουλγαρία. Η προκριματική φάση της διοργάνωσης διεξήχθη από το Σεπτέμβριο του 1980 ως τον Απρίλιο του 1981 αλλά οι δύο τελικοί έγιναν την επόμενη σεζόν, το Νοέμβριο και Δεκέμβριο του 1981, ενώ είχε ξεκινήσει η επόμενη διοργάνωση. 

## Α΄ Όμιλος

### Βαθμολογία

***Σχόλια**: 
** Στον απόλυτα ισορροπημένο αυτό όμιλο, όλες οι ομάδες νίκησαν στην έδρα τους και η πρώτη θέση κρίθηκε από τη διαφορά τερμάτων. Η ΑΕΚ ξεκίνησε με ήττα 0-2 από τη Βελέζ στο Μοστάρ, συνέχισε με δυο νίκες στη Νέα Φιλαδέλφεια με 3-2 επί της Φλαμουρτάρι και με 3-1 επί της Βελέζ και έχασε 1-2 από τη Φλαμουρτάρι στον Αυλώνα (Φλόρε) στο τελευταίο ματς. Με 4 βαθμούς και 7-7 τέρματα δεν είχε πλέον ελπίδες, αφού απέμενε το ματς Βελέζ-Φλαμουρτάρι, από το οποίο θα κρινόταν η πρώτη θέση. Η ΑΕΚ προκρινόταν μόνο σε περίπτωση νίκης με 1-0 της Βελέζ, η αλβανική ομάδα ήθελε νίκη ή ισοπαλία και η Βελέζ ήθελε νίκη με 2 γκολ διαφορά. Τελικά νίκησε με 4-1.
** Στα παιχνίδια «ΑΕΚ-Βελέζ» κεντρική φιγούρα αποτέλεσε ο Σέρβος παίκτης της ΑΕΚ Ντούσαν Μπάγεβιτς, ο οποίος είχε «ανδρωθεί» ποδοσφαιρικά στη Βελέζ. Το καλοκαίρι του 1980 η Βελέζ του είχε ζητήσει να επιστρέψει αλλά η ΑΕΚ δεν τον άφησε. Στις 18 Σεπτεμβρίου που η ΑΕΚ πήγε στο Μοστάρ για τον αγώνα ο Μπάγεβιτς αποδοκιμάστηκε και δεν αγωνίστηκε τελικά, για να μην οξυνθούν περισσότερο τα πνεύματα. Στη ρεβάνς στη Ν. Φιλαδέλφεια, στις 5 Μαρτίου 1981, έπαιξε και ήταν από τους διακριθέντες. Είναι αξιοσημείωτο πως ένα χρόνο αργότερα, ο Μπάγεβιτς, που είχε επιστρέψει στη Βελέζ, αγωνίστηκε στο διπλό τελικό του βαλκανικού κυπέλλου και μάλιστα πέτυχε δύο γκολ βοηθώντας την ομάδα του να κατακτήσει το κύπελλο.

## Β΄ Όμιλος

### Βαθμολογία

***Σχόλια**: Ήταν ένας όμιλος παρωδία. Η ομάδα της Ζονγκουλντάκ δεν έλαβε μέρος και η πρόκριση επρόκειτο να κριθεί σε διπλό αγώνα νοκ-άουτ μεταξύ Σπορτούλ και Τράκια. Στο πρώτο ματς η Σπορτούλ νίκησε 3-2 αλλά δεν κατέβηκε στη ρεβάνς, με συνέπεια ο αγώνας και η πρόκριση να κατακυρωθεί υπέρ της Τράκια.

## Τελικός
**ΤΕΛΙΚΟΣ (α΄ αγώνας)**: Φιλιππούπολη, 25 Νοεμβρίου 1981: 

*Διαιτητής: Αντώνης Βασσάρας (Ελλάδα)

**ΤΕΛΙΚΟΣ (β΄ αγώνας)**: Μοστάρ, 2 Δεκεμβρίου 1981: 

***Σκόρερ**: Μπένγκουλατς (3), Ντούσαν Μπάγεβιτς (2), Μοροζόφ (αυτογκόλ) - Αφγκάροφ, Γιουρούκοφ.

***Σχόλιο**: Ήταν ο πιο παραγωγικός διπλός τελικός στην ιστορία του βαλκανικού κυπέλλου και ίσως ο πιο παραγωγικός διπλός τελικός διεθνούς διοργάνωσης παγκοσμίως, αφού στα δύο ματς σημειώθηκαν 19 γκολ (χωρίς να υπάρξει παράταση). Στο πρώτο ματς με το απίθανο σκορ 6-5 διαιτητής ήταν ο Έλληνας Αντώνης Βασσάρας.

## Παραπομπές


## Εξωτερικοί σύνδεσμοι

*Αρχείο Βαλκανικού Κυπέλλου

Κατηγορία:Βαλκανικό κύπελλο συλλόγων ποδοσφαίρου
Κατηγορία:Ποδόσφαιρο το 1980
Κατηγορία:Ποδόσφαιρο το 1981
Άντολφ Γκίντεον Μπαρτόλντι

Ο **Άντολφ Γκίντεον Μπαρτόλντι**  (γερμ. *Adolf Gideon Bartholdi*) (1688 - 1768) υπήρξε Γερμανός παιδαγωγός.
## Βιογραφία
Γεννήθηκε στις 11 Οκτωβρίου 1688 στο Στάβεν. Ο πατέρας του ήταν ιεροκήρυκας. Σχολείο πήγε στο Άνκλαμ (Anklam) και Στάργκαρντ (Stargard). Το 1707 γράφτηκε φοιτητής στο Πανεπιστήμιο του Ρόστοκ (Rostock). Σπούδασε ανατολικές γλώσσες, φιλοσοφία και θεολογία. Συνέχισε τις σπουδές του στο Βερολίνο, Χάλλη, Βίττενμπεργκ και Ιένα, και παρακολούθησε μαθήματα φυσικής και φυσικού δικαίου. Μετά τον θάνατο του πατέρα του επέστρεψε στην πατρίδα του το 1714. Το 1716 διορίστηκε πρύτανης στο Γυμνάσιο του Νοϊμπράντενμπουργκ, το 1740 στην Στραλσούνδη, όπου παρέμεινε ως το 1755. Έγραψε την ιστορία της Σχολής της Στραλσούνδης, η οποία τον καιρό εκείνο λειτουργούσε ήδη επί διακοσόσα χρόνια. Έγραψε επίσης την αυτοβιογραφία του. Απεβίωσε στις 13 Φεβρουαρίου 1768 στην Στραλσούνδη.

## Παραπομπές


Κατηγορία:Γερμανοί παιδαγωγοί
Γιόχαν Μπάζεντοβ

Ο **Γιόχαν Μπέρνχαρντ Μπάζεντοβ** (γερμ. *Johann Bernhard Basedow*, 11 Σεπτεμβρίου 1724 - 25 Ιουλίου 1790) ήταν Γερμανός θεολόγος, παιδαγωγός, συγγραφέας και φιλάνθρωπος. 

## Βιογραφία
Γεννήθηκε στις 11 Σεπτεμβρίου του 1724 στο Αμβούργο. Ο πατέρας του εξασκούσε το επάγγελμα του κατασκευαστή περουκών. Άρχισε να σπουδάζει θεολογία στο πανεπιστήμιο της Λειψίας και συνέχισε στο πανεπιστήμιο του Κίελου, όπου και αποφοίτησε. Στο Κίελο αναγορεύτηκε Μάγιστρος το 1752. Διορίστηκε καθηγητής της ηθικής, ρητορικής και θεολογίας στην Ιπποτική Ακαδημίας της Δανίας. Έγραψε και δημοσίευσε διάφορα συγγράμματα περί ρασιοναλισμού, με αποτέλεσμα να έρθει σε θεολογική ρήξη με την εκκλησία και να μετατεθεί το 1761 σε κάποιο άλλο γυμνάσιο στην Άλτονα και εν συνεχεία να απολυθεί το 1767.

Ο Μπάζεντοβ ήταν ο κορυφαίος διανοούμενος των φιλανθρώπων, μιας ανακαινιστικής κίνησης παιδαγωγών την εποχή του διαφωτισμού. Οι φιλάνθρωποι πίστευαν ότι ο κάθε άνθρωπος είναι χρήσιμος για την κοινωνία, και ήθελαν να επιφέρουν ένα νέο σύστημα μόρφωσης, με το οποίο θα πετύχαιναν κοινωνικές αλλαγές, σύμφωνες με το πνεύμα του διαφωτισμού. Το 1771 δέχτηκε πρόσκληση του Δούκα Λέοπολντ Γ' στην Ντέσαου, όπου ίδρυσε και οργάνωσε την Φιλανθρωπινή Σχολή (Philanthropinum), στην οποία μπορούσαν να εγγραφούν μαθητές οποιασδήποτε προέλευσης. Η συρροή των μαθητών ήταν αθρόα και μεγάλη, ενώ κορυφαίοι παιδαγωγοί του διαφωτισμού έγιναν διδάσκαλοι. Το 1793 η σχολή έκλεισε λόγω συνεχών διαπληκτισμών μεταξύ των καθηγητών, ενώ υπήρχαν επίσης οργανωτικά και οικονομικά προβλήματα. Ο Μπάζεντοβ όμως είχε ήδη παραιτηθεί το 1776, διότι είδε ότι οι στόχοι του δεν μπορούσαν να εκπληρωθούν, ενώ κατηγορήθηκε ότι δεν είχε διοικητικές ικανότητες, αρκετές για να διευθύνει το νεοσυσταθέν εκπαιδευτικό ίδρυμα. Απεβίωσε στις 25 Ιουλίου 1790 στο Μαγδεμβούργο. Προς τιμή του ονομάστηκε δρόμος στο Αμβούργο, Μαγβεμβούργο και Ντέσαου.

## Παραπομπές


## Βιβλιογραφία
* (Johann Bernhard Basedow:) *Ein Privatgesangbuch zur gesellschaftlichen und unanstößigen Erbauung auch für solche Christen welche verschiedenes Glaubens sind.* Berlin und Altona 1767. Anonym erschienen, mit anonymer Vorrede, Identifizierung als Werk von Basedow nach F. G. Lüdkes Besprechung dieses Buches in: *Anhang zu dem ersten bis zwölften Bande der allgemeinen deutschen Bibliothek.* Berlin und Stettin, verlegt Friedrich Nicolai 1771, S. 37 - 40. Basedow ist Herausgeber, Vorwortschreiber und Dichter einiger enthaltener Lieder, hat aber auch Texte anderer Autoren aufgenommen, auch bekannte Kirchenlieder, allerdings hat er daraus teils Strophen weggelassen bzw. umgedichtet

* Johann Christian Meier: *Johann Bernhard Basedow's Leben, Charakter und Schriften unparteiisch beurtheilt*, 2 Bände, Hamburg 1791/92

* Heinrich Rathmann: Beyträge zur Lebensgeschichte Johann Bernhard Basedows aus seinen Schriften und andern Quellen gesammlet. Magdeburg: Pansa 1791

## Εξωτερικοί σύνδεσμοι

* Άρθρο στην γερμανική εφημερίδα DIE ZEIT 
* Συλλογή εξωτερικών συνδέσμων της βιβλιοθήκης του πανεπιστημίου του Βερολίνου

Κατηγορία:Παιδαγωγοί
Φρίντριχ Μπαουμάιστερ

Ο **Φρίντριχ Κρίστιαν Μπάουμάιστερ** (γερμ. *Friedrich Christian Baumeister*) (1709 - 1785) ήταν Γερμανός φιλόσοφος.
## Βιογραφία
Γεννήθηκε στις 17 Ιουλίου 1709 στο κράτος της Θουριγγίας. Γυμνάσιο πήγε στην Γκότα (Gotha), και το 1727 γράφτηκε στο Πανεπιστήμιο της Ιένας, και δύο χρόνια αργότερα στο Πανεπιστήμιο του Βίττεμπεργκ. Από εκεί αποφοίτησε και αναγορεύτηκε Μάγιστρος το 1730. Διορίστηκε καθηγητής στο τμήμα φιλοσοφίας το 1734 και δύο χρόνια αργότερα Πρύτανης του γυμνασίου στο Γκέρλιτς (Görlitz), όπου μαι παρέμεινε ως το τέλος της ζωής του, στις 8 Οκτωβρίου 1785.

## Ενδεικτική εργογραφία
Ο Μπάουμάιστερ υπήρξε πολυγραφότατος. Μερικά από τα έργα του είναι:
* Philosophia definitiva h. e. definitionens philosophicae ex systemate Wolfii in unum collectae, 1733, 1735 und öfter
* Elementa Philosophiae Recentioris …, Recentioris Leipzig 1781
* Philosophia recens controversa ..., 1738
* Institvtiones Metaphysicae, Ontologiam Cosmologiam, Psychologiam Theologiam deniqve Natvralem Complexae Metodo Wolfii Adornatae. Editio Nova Avctior et Correctior., 1774 Wittenberg
* Institvtiones Philosophiae Rationalis Methodo Wolfii conscriptae. Editio Nova Avctior et Emendatior., Wittenberg 1774 
* Philosophia Definitiva hoc est Definitiones Philosophicae ex Systemate celeberr. Wolfii in unum collectae succinctis observationibvs exemplisqve perspicvis illustratae, et a nonnvllis exceptionibus vindicatae, 1735 Wittenberg
* Institutiones philosophiae methodo wolfiana consciptae, 1738
* Historia doctrinae de optimo mundo, 1741.

## Παραπομπές


## Βιβλιογραφία
* Walter Friedensburg „Geschichte der Universität Wittenberg“  Verlag Max Niemeyer Halle (Saale) 1917
* Heinz Kathe: *Die Wittenberger Philosophische Fakultät 1502 – 1817*. Böhlau Verlag, 2002, ISBN 3-412-04402-4
* Matrikel der Universität Wittenberg Bd. 6
* Ersch / Gruber: *[[Allgemeine Encyclopädie der Wissenschaften und Künste]].* VOLUME T. 8 S. 200 
* Friedrich August Weiz: Das gelehrte Sachsen oder Verzeichniß derer in den Churfürstl. Sächs. und incorporirten Ländern jetzlebender Schriftsteller und ihrer Schriften gefertigt. Verlag Carl Friederich Schneider, Leipzig, 1780

Κατηγορία:Γερμανοί φιλόσοφοι
Κατηγορία:Γερμανοί συγγραφείς
Κατηγορία:Παιδαγωγοί
Κατηγορία:Θουριγγία
Κατηγορία:Φιλόσοφοι του 18ου αιώνα
Φρίντριχ Ντάνιελ Μπεν

Ο **Φρίντριχ Ντάνιελ Μπεν** (*Friedrich Daniel Behn*, 1734 − 5 Οκτωβρίου 1804) ήταν Γερμανός παιδαγωγός και σημαντικός εκπρόσωπος του διαφωτισμού. 

## Βιογραφία
Γεννήθηκε το 1734 στη Λύμπεκ. Σπούδασε φιλοσοφία και θεολογία στο Πανεπιστήμιο της Ιένας. Αφού αποφοίτησε επέστρεψε στην πατρίδα του και διορίστηκε Αντιπρύτανης και αργότερα αναπληρωτής Πρύτανης και Πρύτανης στα Γυμνάσια που υπηρέτησε. Αν και αντίθετος με τις ιδέες του Λέσσινγκ και του Καντ, υπήρξε σημαντικότατος διαφωτιστής. Απεβίωσε στις 5 Οκτωβρίου 1804 στη Λύμπεκ.

## Ενδεικτική εργογραφία
* *Das Nordlicht: Nebst einer Abbildung wie es sich 1770 den 18ten Januar zu Lübeck zeigete.* Lübeck : Donatius 1770
* *Verteidigung der vornehmsten Wahrheiten der Christlichen Religion vornehmlich gegen die neuen Angriffe* 1778 (Behns Beitrag zum Fragmentenstreit)
* *Vertheidigung der biblischen Geschichte von der Auferstehung Jesu gegen die bekannten Wolfenbüttelschen Angriffe.* 2. Ausg. Hannover, 1778
* *Anti-Leßing.* 1778
* *Gedanken von den Geheimnissen der Dreieinigkeit.* 1781
* *Die verschiedenen Arten wie Großbritannien einige Jahre durch seine Staatsobligationen und Frankreich durch seine Lotterie vom Jahre 1783 Anleihen gemacht haben: unpartheyisch dargestellt und gegen einander gehalten.* Lübeck: Donatius 1786
* *Anfangsgründe der Münzwissenschaft besonders in Beziehung auf den lübeckischen Münzfuß.* Lübeck: Donatius 1789
* *Vorschläge zur Reform der Lübeckischen hohen Schule nach pädagogischen Grundsätzen.* Lübeck: Bohn, 1801

## Παραπομπές


## Βιβλιογραφία
* Sylvina Zander: ''Das ewige Leben: Religiöse Symbolik auf dem Grabstein eines Aufklärers.'' In: *Ohlsdorf - Zeitschrift für Trauerkultur*. Band 92, 2006 
* Sylvina Zander: *„Mögten wir doch einen ländlichen Gottesacker haben!“. Die „Gemeinnützige“ und die Vision einer neuen Begräbniskultur um 1800.* In: *Der Wagen*. 2006, S. 273–288.

Κατηγορία:Παιδαγωγοί
Κατηγορία:Γερμανοί φιλόσοφοι
Κατηγορία:Φιλόσοφοι του Διαφωτισμού
Πρωτάθλημα ποδοσφαίρου Μολδαβίας

Το **πρωτάθλημα ποδοσφαίρου Μολδαβίας** (μολδαβικά: *Super Liga Moldovei*) είναι η κορυφαία ποδοσφαιρική διοργάνωση της Μολδαβίας και ξεκίνησε το 1992 μετά την διάλυση της Σοβιετικής Ένωσης και την ανεξαρτητοποίηση της χώρας, με σκοπό να αντικαταστήσει το τοπικό πρωτάθλημα που λειτουργούσε στα πλαίσια της ΕΣΔΔ από το 1945.

Πριν από τη σοβιετική κατοχή της Βεσσαραβίας και της Βόρειας Βουκοβίνας το 1940, σύλλογοι από τη σύγχρονη Μολδαβία, όπως ο **Nistru Chişinău**, αγωνίζονταν στις ρουμανικές ποδοσφαιρικές διοργανώσεις. 

Η πρώτη σεζόν της καινούργιας διοργάνωσης, το 1992, διήρκησε από την άνοιξη ως το καλοκαίρι. Ξεκινώντας από την επόμενη χρονιά, το πρωτάθλημα άλλαξε μορφή, ευθυγραμμιζόμενο με αυτά των περισσότερων ευρωπαϊκών χωρών, με έναρξη το φθινόπωρο και λήξη την άνοιξη.

Τους περισσότερους τίτλους έχει κατακτήσει η Σερίφ Τιράσπολ (21 τίτλοι) και ακολουθεί η Ζίμπρου Κισινάου (8) και ακολουθεί Η Μιλσάμι Όρχεϊ(2).  Οι Πετροκούμπ, η Ντάτσια Κισινάου και Κονστρουκτορούλ Κισινάου κέρδισαν επίσης τον τίτλο μόνο από μία φορά.

Στη σημερινή μορφή του, το πρωτάθλημα αποτελείται από από 8 συλλόγους και λειτουργεί με σύστημα προαγωγής και υποβιβασμού από/προς τη Liga 1 (Β' Εθνική). Οι σεζόν διαρκούν από τον Αύγουστο έως τον Μάιο, με τις ομάδες να παίζουν 14 αγώνες η καθεμία στη Φάση Ι, πριν μπουν στη Φάση ΙΙ για τον τίτλο ή για να υποβιβαστούν στη Liga 1. Οι αγωνιστικές πραγματοποιούνται Σάββατο και Κυριακή, με δύο αγώνες την ημέρα.

## Τίτλοι

## Τίτλοι ανά σύλλογο

## Εξωτερικοί σύνδεσμοι

*  RSSSF πρωταθλητές Μολδαβίας

Μολδαβια
Κατηγορία:Ποδοσφαιρικές διοργανώσεις Μολδαβίας
Κατηγορία:Ανώτατα εθνικά ποδοσφαιρικά πρωταθλήματα
Πρωτάθλημα ποδοσφαίρου Ισραήλ

Το **πρωτάθλημα ποδοσφαίρου του Ισραήλ** (εβραϊκά: *ליגת העל, Ligat HaAl*) είναι η κορυφαία εθνική ποδοσφαιρική κατηγορία στο Ισραήλ. Διεξάγεται από την οργάνωση Ισραηλινοί Σύνδεσμοι Επαγγελματικού Ποδοσφαίρου (IPFL) υπό την αιγίδα της Ισραηλινής Ποδοσφαιρικής Ομοσπονδίας (IFA).

Ξεκίνησε το 1932, 16 χρόνια πριν την ανεξαρτησία της χώρας, και ενώ ακόμα η περιοχή βρισκόταν κάτω από Βρετανικό έλεγχο. Τα περισσότερα πρωταθλήματα κατέχει η Μακάμπι Τελ Αβίβ η οποία έχει κατακτήσει 26 τίτλους και ακολουθεί η Μακάμπι Χάιφα με 15. Στις αρχές της δεκαετίας του 1970 οι ομάδες του Ισραήλ συμμετείχαν στις διοργανώσεις της Ασιατικής Ομοσπονδίας Ποδοσφαίρου, αλλά από την δεκαετία του 1990 συμμετέχουν στις διοργανώσεις της UEFA.

## Τίτλοι

### Πρωταθλήματα πριν την ανεξαρτησία του Ισραήλ

### Πρωταθλήματα μετά την ανεξαρτησία του Ισραήλ

## Τίτλοι ανά ομάδα

(1932-2025)

## Παραπομπές


## Εξωτερικοί σύνδεσμοι

*
*Ιστοσελίδα ομοσπονδίας
*Πρωταθλητές Ισραήλ contra.gr

Ισραηλ
Κατηγορία:Ποδοσφαιρικές διοργανώσεις Ισραήλ
Κατηγορία:Ανώτατα εθνικά ποδοσφαιρικά πρωταθλήματα
Μάκης Χριστοδουλόπουλος

Ο **Μάκης Χριστοδουλόπουλος** (Αμαλιάδα, 16 Φεβρουαρίου 1948) είναι Έλληνας λαϊκός τραγουδιστής και μουσικός τσιγγάνικης καταγωγής.

## Βιογραφία
Γεννήθηκε στις 16 Φεβρουαρίου του 1948 στην Αμαλιάδα. Έμαθε από μικρός να παίζει κιθάρα και κλαρίνο και άρχισε να τραγουδάει. Ποτέ δεν έκρυψε την τσιγγάνικη καταγωγή του, ούτε και ντράπηκε να δηλώσει ότι είναι τσιγγάνος. Ξεκίνησε τραγουδώντας δημοτικά τραγούδια σε κέντρα και πανηγύρια, όπου τον ανακάλυψε ο Βασίλης Σαλέας και τον πήρε μαζί του. Μαζί δημιούργησαν αρκετό υλικό. Το 1984 ο καλλιτέχνης συνεργάστηκε με τον Διονύση Σαββόπουλο στα «*Στέφανα*» και «*Πληγωμένο χελιδόνι*».

Ο Χριστοδουλόπουλος έχει τραγουδήσει τραγούδια του Απόστολου Καλδάρα, Βασίλη Σαλέα, Γιάννη Πάριου, Στέλιου Περπινιάδη, Τάκη Σούκα, Θεόδωρο Καμπουρίδη όπως και έχει γράψει τραγούδια για τη Γλυκερία, Νίκο Παπάζογλου, Βασίλη Μαργαρίτη μεταξύ άλλων. Από τις μεγαλύτερες επιτυχίες του ήταν τα τραγούδια «*[[Παντρεμένοι κι οι δυο]]*» και «*[[Μελαχρινάκι]]*».

## Δισκογραφία

## Παραπομπές


Κατηγορία:Έλληνες τραγουδιστές
Κατηγορία:Ρομά στην Ελλάδα
Κατηγορία:Έλληνες κλαριντζήδες
Κατηγορία:Έλληνες μουσικοί
Βαλκανικό κύπελλο συλλόγων 1981-83

Το **Βαλκανικό Κύπελλο Συλλόγων 1981-83** ήταν το 19ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία δήλωσαν συμμετοχή έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η **[[ΠΦΚ Μπερόε Στάρα Ζαγόρα|Μπερόε Στάρα Ζαγόρα]]** από τη Βουλγαρία, για τρίτη φορά στην ιστορία της. Ήταν η πρώτη ομάδα που κατάφερε κάτι τέτοιο. Στον τελικό αντιμετώπισε την 17 Νεντόρι Τιράνων από την Αλβανία. Ήταν από τις πιο μεγάλες σε διάρκεια διοργανώσεις, αφού κράτησε σχεδόν δύο σεζόν. Ξεκίνησε το Νοέμβριο του 1981 και οι δύο τελικοί έγιναν το Φεβρουάριο του 1983. 

## Α΄ Όμιλος

### Βαθμολογία

***Σχόλια**: Για άλλη μια φορά η τουρκική ομάδα αποχώρησε από τη διοργάνωση. Αυτή τη φορά η Γαλατασαράι έδωσε τα ματς στο γήπεδό της αλλά δεν παρουσιάστηκε στους εκτός έδρας αγώνες.

## Β΄ Όμιλος

### Βαθμολογία

***Σχόλια**: Η αποχώρηση της Σλόμποντα Τούζλα μετέτρεψε την υπόθεση πρόκριση του ομίλου σε διπλό αγώνα νοκ-άουτ μεταξύ Νεντόρι - Λάρισας (σκορ αγώνων: 1-3, 3-0).

## Τελικός

* **ΤΕΛΙΚΟΣ (α΄ αγώνας)**: Στάρα Ζαγόρα, 9 Φεβρουαρίου 1983: 

* **ΤΕΛΙΚΟΣ (β΄ αγώνας)**: Τίρανα, 23  Φεβρουαρίου 1983: 

## Εξωτερικοί σύνδεσμοι
* Αρχείο Βαλκανικού Κυπέλλου

Κατηγορία:Βαλκανικό κύπελλο συλλόγων ποδοσφαίρου
Κατηγορία:Ποδόσφαιρο το 1981
Κατηγορία:Ποδόσφαιρο το 1982
Κατηγορία:Ποδόσφαιρο το 1983